**Hrvatsko društvo likovnih umjetnika**

Trg žrtava fašizma 16

10 000 Zagreb

26. kolovoza 2024.

Temeljem točke 6.1. Pravila o provedbi postupaka nabava za neobveznike Zakona o javnoj nabavi, u postupku nabave **Izvedba radova cjelovite i energetske obnove na Domu hrvatskih likovnih umjetnika („Meštrovićev paviljon“)**, **evidencijski broj nabave EU-P-03/24,** Naručitelj ovime objavljuje pojašnjenje i izmjenu dokumentacije – Podnesak 2.

**POJAŠNJENJE NARUČITELJA – PODNESAK 2.**

Naručitelj je dana 08. kolovoza 2024. na stranici [www.strukturnifondovi.hr](http://www.strukturnifondovi.hr) objavio Poziv na dostavu ponuda s pripadajućim prilozima za nabavu ***Izvedba radova cjelovite i energetske obnove na Domu hrvatskih likovnih umjetnika („Meštrovićev paviljon“), Naziv naručitelja: Hrvatsko društvo likovnih umjetnika, evidencijski broj nabave******EU-P-03/24.***

1. Dana 22. kolovoza 2024. Naručitelj je zaprimio upite zainteresiranih gospodarskih subjekata koji glase:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Upit 1:**

*Poziv na dostavu ponuda*

*U člancima 1.10 i 1.11 Poziva na dostavu ponuda navedene su mogućnosti sudjelovanja gospodarskih subjekata u zajednici ponuditelja te gospodarskih subjekata s podugovoriteljima, međutim nigdje se ne navodi mogućnost sudjelovanja gospodarskih subjekata s oslanjanjem na sposobnosti drugih subjekata (primjerice radi ekonomske i financijske ili tehničke i stručne sposobnosti), stoga Vas molimo pojašnjenje postoji li ta mogućnost.*

*Prijedlog ugovora o izvođenju radova*

*Ad članak 4. – dinamičko financijski plan*

*U razradi obveza dinamičko financijskog plana predlažemo brisanje dijela teksta koji predviđa niz obveza koje se u praksi ne mogu provesti, nemaju praktičnu svrhu, a njihovo neispunjenje bi zahtijevalo dodatne administrativne resurse i vrijeme koje nemaju na raspolaganju ni Izvođač, ni nadzorni inženjer i voditelj projekta.*

*Ad. Članak 6. st.1 – uvođenje u posao*

*Predlažu se dopune koje su uobičajene kod uvođenja u posao izvođača*

*Ad. Članak 9. stavak 4. – Posebne uzance o građenju*

*Predlaže se ugovaranje Posebnih uzanci o građenju jer se radi o hrvatskim građevinskim poslovnim običajima, koji razrađuju niz situacija u gradnji koji eventualno nisu uređeni ugovorom.*

*Ad. Članak 17. stavak 1. – Cijena*

*Predlaže se izmjena definicije cijene koja nedvosmisleno ukazuje da se radovi ugovaraju prema jediničnim cijenama, a da je navedeni ukupni iznos samo umnožak troškovnikom predviđenih količina i ponudom ponuđenih jediničnih cijena.*

*Ad. Članak 20. stavak 1.*

*Predlaže se dopuna kojom se uređuje obračun izvedenih radova tijekom prošlog mjeseca u slučaju da troškovnička stavka predviđa radove koji se tehnološki izvode kroz više mjeseci.*

*Ad. Članak 20. stavak 2. i 3*

*Predlaže se brisanje teksta koji određivanje roka plaćanja (dan primitka ili dan ovjere), te roka ispostave okončane situacije (uvjet dostave potpisanog zapisnika o primopredaji – što ako je primopredaja izvršena, a oko teksta zapisnika se strane ne mogu složiti) uvjetuje okolnostima koje isti rok revitaliziraju na neodređeno vrijeme.*

*Ad. Članak 23. stavak 1.- rok građenja*

*Obzirom da je rok završetka određen datumom, predlaže se dopuna koja utvrđuje najkasniji datum uvođenja u posao.*

*Ad. Članak 23. stavak 3*

*Predlaže se brisanje dijela teksta koji govori kada se smatraju ugovorne obveze izvršenim, jer navedeni tekst nije sukladan stvarnom obimu i trajanju ugovornih obveza (jamstveni rok i otklanjanje nedostatka).*

*Ad. Članak 28. st. 1 alineja 2.*

*Dopunjava se tekst za slučaj naplate garancije banke zbog neispunjenja ugovorne obveze od strane IZVOĐAČA zbog razloga za koje je odgovoran IZVOĐAČ te dodaje u visini troškova nastalih zbog neispunjenja određene obveze, jer u protivnom bilo bi moguće da se zbog svakog bagatelnog neispunjenja ugovorne obveze naplati čitav iznos garancije za dobro izvršenje.*

**Naručitelj pojašnjava:**

*Poziv na dostavu ponuda*

Mogućnost oslanjanja na sposobnost drugih subjekata za dokazivanje primjerice ekonomske i financijske ili tehničke i stručne sposobnosti nije predviđeno Pozivom na dostavu ponuda kao ni primjenjivim Pravilima za NOJN.

*Prijedlog ugovora o izvođenju radova*

*Ad članak 4. – dinamičko financijski plan*

Dostava dinamičko -financijskog plana s minimalno propisanim sadržajem predstavlja važnu obvezu Izvođača, pri čemu se radi o uobičajenom i korisnom sredstvu za vremensko i financijsko praćenje izvođenja radova. Posljedično, ne uvažava se prijedlog gospodarskog subjekta te odredbe ostaju neizmijenjene.

*Ad. Članak 6. st.1 – uvođenje u posao*

Uvažava se prijedlog zainteresiranog gospodarskog subjekta te dodaje stavak 5. u čl.6. koji glasi

“Očekivani rok za uvođenje Izvođača u posao je najkasnije u roku od 20 (dvadeset) dana od dana potpisa Ugovora. Naručitelj će odrediti točan datum uvođenja u posao i o tome obavijestiti Izvođača radova najkasnije 3 (tri) dana prije uvođenja u posao. Trenutkom uvođenja Izvođača u posao smatra se dan kada je potpisan poseban Zapisnik o uvođenju u posao.“

*Ad. Članak 9. stavak 4. – Posebne uzance o građenju*

S obzirom na detaljne odredbe ugovora o građenju te primjenjive propise Naručitelj smatra da nema potrebe za primjenom uzanci, slijedom čega se ne prihvaća prijedlog gospodarskog subjekta.

*Ad. Članak 17. stavak 1. – Cijena*

Ugovor sadrži odredbe o okvirnim količinama te nepromjenjivim jediničnim cijenama, pri čemu je umnožak ukupne vrijednosti stavke/inicijalne vrijednosti ugovora vidljiv iz Troškovnika koji je sastavni dio ugovora. Ujedno čl.20. jasno predviđa kako se provodi obračun radova - temeljem jediničnih cijena iz troškovnika I stvarno izvedenih količina radova, slijedom čega predložena izmjena odredbi nije potrebna.

*Ad. Članak 20. stavak 1.*

Sukladno ugovornim odredbama obračun se vrši po jediničnim cijenama za one radove u prethodnom mjesecu koji su stvarno izvedeni i u količini koji su stvarno izvedeni. Dakle, radovi se obračunavaju temeljem njihove stvarne izvedenosti neovisno koliko dugo se izvode. Kako je ovakav način obračuna dopušten i uobičajen kod ovakve vrste radova, ne prihvaća se prijedlog za izmjenom odredbi.

*Ad. Članak 20. stavak 2. i 3*

Naručitelj smatra da su predmetne odredbe primjene I korisne te se ne prihvaća prijedlog gospodarskog subjekata.

*Ad. Članak 23. stavak 1.- rok građenja*

Uvažava se prijedlog zainteresiranog gospodarskog subjekta te dodaje stavak 5. u čl.6. Prijedloga ugovora.

*Ad. Članak 23. stavak 3*

Odredbe se odnose na izvršenje glavne obveze izvođača te su iste u cijelosti primjerene i dopuštene, slijedom čega se ne prihvaća prijedlog.

*Ad. Članak 28. st. 1 alineja 2.*

Ugovor već sadrži odredbe o aktivaciji u visini nastale štete kada je šteta zbog povrede kao takva mjerljiva, slijedom čega izmjena nije potrebna.

Naručitelj djelomično prihvaća prijedlog zainteresiranog gospodarskog subjekta te objavljuje 1. Izmjenu prijedloga ugovora.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sukladno odredbama članka 6.2. Pravilnika NOJN, Naručitelj nije u obvezi produljiti rok za dostavu ponuda te rok za dostavu ponuda ostaje isti.

Naručitelj:

Hrvatsko društvo likovnih umjetnika